Obersecharing

Obasecharing (amtli: Obersöchering) is a Gmoa im obaboarischn Landkroas Weilheim-Schogau und ghead zua Vawoitungsgmoaschoft Habach.

 Geografie 
Obasecharing (ma sogd a Secharing) liegt im Pfaffnwinkl
und beschded aus Obasecharing, Undasecharing, Engariad und etla Weila und Einödn.

 Gschicht 
Obasecharing is so um de Zeit 550 bis 650 n. Kr. besiedlt woan. S easchde Moi is "Seheringen" um 750 in aram Schreim auftauchd, im Joar 808 is a Gricht im Namma vom Karl dem Groassn in Secharing gwen.
De ganze Gegend hoassd zwenngs de Hauffn Kiachn und Klösta Pfaffnwinkl, a in Secharing hod ma des gmerkt, so hod Secharing scho lang drei Kiachn, weil oa Kiach vom Ort zum Klosta Benedigtbeian, de anda zum Klosta Stafflsee und de dritt zum Klosta Polling ghead hod.
Secharing hod schon fria zum Rentamt Minnga und deswegn zum Kuafürschntum Baiern ghead. Seid da Gebietsreform 1978 ghead Secharing zua Vawoitungsgmoa Habach, is aba oiwai nu soibsdändig.

 Politik 
Buagamoasta is da Huaba Reinald.

In Secharing gibds an Kindagartn und a Schui bis zua viadn Klass.

Kategorie:Ort im Landkreis Weilheim-Schongau
Kategorie:Landkreis Weilheim-Schongau